als_Latn dik_Latn sag_Latn
Butrinti ka nisur nga stërvitja prej disa ditësh. Stafi teknik po përgatit skuadrën në fushë, në një kohë që jashtë saj, drejtuesit janë të përqendruar te merkato. Nga ekipi është larguar Arbër Malaj. Qendërmbrojtësi është informuar nga stafi teknik se nuk është më në planet e tyre dhe në këtë mënyrë është larguar. Ndërkaq, mbetet e paqartë e ardhmja e Arbër Dhramit. Sulmuesi duket se nuk do të jetë më pjesë e skuadrës me të cilën u aktivizua në pjesën e parë të kampionatit. Nga ana tjetër, pritet që në skuadër të afrohen disa lojtarë. Fillimisht, prej disa ditësh, me skuadrën është bashkuar shkodrani Samet Hepaj. 20-vjeçari, i cili ishte pjesë e Veleçikut gjatë pjesës së parë të kampionatit, mësohet se do të provohet te Butrinti dhe më pas do të vendoset nëse do të qëndrojë ose jo. Për sa u përket përgatitjeve, stafi teknik ka parashikuar që, përveç seancave stërvitore, të luajë edhe disa miqësore
als_Latn